Pavol Diňa

**Pavol Diňa** (* 11. júl 1963, Snina) je bývalý slovenský futbalista, reprezentant Slovenska.

## Hráčska kariéra
Kanonierom bol už v dorasteneckom veku, ako hráč Spartaka Vihorlat Snina získal v sezóne 1980/81 spolu s Petrom Bartošom z Interu Bratislava *Pohár Jozefa Adamca* pre najlepšieho strelca dorasteneckej ligy. Métu 17 gólov dosiahol vďaka hetriku v poslednom kole v Topoľčanoch. 

V drese Chemlonu Humenné odohral dve sezóny v Slovenskej národnej lige, strelil 10 gólov. Hneď v 1. kole sezóny 1981/82 skóroval proti Dubnici (1 : 1). V Slovenskom pohári 1982/83 Humenné vyradilo prvoligistov Tatran Prešov (3 : 0) a Lokomotívu Košice (4 : 0), v semifinále potrápilo obhajcu trofeje Slovan Bratislava, s ktorým vypadlo po dvoch vyrovnaných zápasoch (0 : 1, 0 : 0). 

Najvyššiu súťaž začal hrať na vojenčine v Dukle Banská Bystrica pod vedením trénera Jozefa Adamca. V česko-slovenskej lige debutoval 11. marca 1984 v stretnutí s Tatranom Prešov (3 : 1), prvé dva ligové góly strelil v treťom zápase 2. apríla 19984 Spartaku Trnava (4 : 0) v priebehu piatich minút, prvý z priameho kopu do šibenice, druhý hlavou. 
 
Dukla v tejto sezóne obsadila ako nováčik 4. miesto a hrala Pohár UEFA, v 1. kole mala za súpera bundesligovú Borussiu Mönchengladbach, Diňa v obidvoch zápasoch striedal Jána Kociana (2 : 3, 1 : 4).

V sezóne 1988/89 bol s 19 gólmi tretí najlepší strelec ligy za Milanom Luhovým (Dukla Praha) a Radkom Drulákom (Sigma Olomouc).

V roku 1990 prestúpil do DAC Dunajská Streda, s mužstvom obsadil dvakrát 4. miesto v čs. lige. V sezóne 1990/91 ťahalo mužstvo DAC sériu 13 zápasov bez prehry V 25. kole rozhodol Diňa po dvoch kľučkách v šestnástke bombou pod žrď o víťazstve 1 : 0 nad Vítkovicami, Dunajská Streda bola na prvom mieste v tabuľke, a stala sa vážnym kandidátom na majstrovský titul. V 27. kole strelil Diňa dva góly svojmu bývalému klubu Banskej Bystrici (2 : 0), DAC viedol ligu pred Spartou Praha a Slovanom Bratislava, v posledných troch zápasoch však získal len bod a klesol na 4. miesto.

Štvrté miesto obsadila Dunajská Streda aj v poslednej „federálnej“ sezóne 1992/93. Po jeseni bolo mužstvo na tretej priečke, Diňa strelil 10 gólov, proti Dukle Praha dosiahol hetrik. Na jar sa mužstvu nedarilo strelecky, Diňa pridal len tri góly. Vo finále Slovenského pohára 1993 prehral DAC s 1. FC Košice po penaltovom rozstrele (0 : 0, 4 : 5 pk). V Pohári UEFA vypadol DAC v 1. kole s Casinom Salzburg (0 : 2, 0 : 2), Diňa hral v obidvoch zápasoch.

V prvom ročníku samostatnej slovenskej ligy 1993/94 obsadilo mužstvo DAC 3. miesto, Diňa sa stal s 19 gólmi kráľom strelcov. 6. novembra 1993 strelil svoj stý ligový gól proti Humennému (1 : 0). 

V sezóne 1994/95 bol hráčom 1. FC Košice, k 2. miestu klubu prispel 13 gólmi, stal sa tretím najlepším strelcom ligy. Proti Interu Bratislava dosiahol čistý hetrik (4 : 1), tri góly dal aj v zápase Pohára Intertoto proti Beitaru Jeruzalem (5 : 3). 

Prvoligovú kariéru ukončil v kluboch Lokomotíva Košice a Chemlon Humenné. V drese Humenného si zahral v 1. kole Pohára víťazov pohárov, v odvetnom zápase s AEK Atény dal gól už v 19. sekunde, no Humenné sa po prehre 1 : 2 rozlúčilo s pohárovou Európou.

V ankete Futbalista roka 1993 obsadil 4. miesto.

## Reprezentačná kariéra
V reprezentácii  odohral tri medzištátne zápasy. Debutoval 4. februára 1994 na turnaji v Sharjahu proti , v 61. minúte striedal Vladislava Zvaru, o dva dni neskôr v zápase s  (1 : 2) nastúpil v základnej zostave. Posledný štart v reprezentácii si zapísal 29. mája 1994 proti  (1 : 2).

Okrem toho odohral za Výber Slovenska ďalších päť neoficiánych zápasov, strelil jeden gól . V roku 1992 bol kapitánom Výberu česko-slovenskej ligy na *Prezidentskom pohári* v Kórei, na turnaji strelil dva góly. 

**Oficiálne medzištátne zápasy**

**Neoficiálne zápasy**

## Ligové štatistiky
* Prvý ligový gól: Dukla B. BystricaSpartak Trnava 4 : 0 (2 góly), 2. 4. 1984
* Prvý ligový hetrik: DAC Dun. StredaDukla Praha 3 : 1, 4. 10. 1992
* Stý ligový gól: DAC Dun. StredaChemlon Humenné 1 : 0, 6. 11. 1993
* Najviac gólov v jednej sezóne: 
:19, Dukla B. Bystrica, 1988/1989
:19, DAC Dun. Streda, 1993/1994

## Góly v európskych pohároch

## Úspechy
**Klubové**
* 2. miesto v slovenskej lige 1994/95 s 1. FC Košice
* 3. miesto v slovenskej lige 1993/94 s DAC Dunajská Streda
* účasť v Pohári víťazov pohárov 1996/97 s Chemlonom Humenné (1 gól)
* 2× účasť v Pohári UEFA: 1984/85 s Duklou B. Bystrica, 1993/94 s DAC Dunajská Streda

**Individuálne**
* najlepší strelec slovenskej ligy 1993/94 (19 gólov)
* 3. najlepší strelec čs. ligy 1988/89 (19 gólov)
* člen Klubu ligových kanonierov (129 gólov)
* člen Klubu ligových kanonýrů (129 gólov)
* 4. miesto v ankete Futbalista roka 1994
* Jedenástka roka: 1993, 1994

## Referencie

## Externé odkazy
* Profil na national-football-teams.com 
* Profil na stránke klubu FK DAC 1904 Dunajská Streda

Kategória:Slovenskí futbalisti
Kategória:Slovenskí futbaloví tréneri
Kategória:Hráči MFK Košice
Kategória:Hráči MFK Snina
Kategória:Hráči FK Dukla Banská Bystrica
Kategória:Hráči FK DAC 1904 Dunajská Streda
Kategória:Hráči 1. HFC Humenné
Kategória:Osobnosti zo Sniny